Komisijos reglamentas (EB) Nr. 443/2004
2004 m. kovo 10 d.
nustatantis įsipareigojimus dėl cukranendrių cukraus, kuris turi būti importuotas pagal AKR Protokolą ir Susitarimą su Indija 2003-2004 metų pristatymo laikotarpiu, pristatymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo [1],
atsižvelgdama į 2003 m. birželio 30 d. Komisijos reglamentą (EB) Nr. 1159/2003, nustatantį išsamias tam tikrų tarifinių kvotų ir lengvatinių susitarimų, taikomų cukranendrių cukraus importui 2003-2004 ir 2005-2006 prekybos metais taikymo taisykles, ir iš dalies pakeičiantį Reglamentus (EB) Nr. 1464/95 ir (EB) Nr. 779/96 [2], ypač jo 9 straipsnio 1 dalį,
kadangi:
(1) Reglamento (EB) Nr. 1159/2003 9 straipsnyje išdėstytos išsamios importuojamų produktų, kilusių iš AKR Protokolą pasirašiusių šalių ir Indijos, pristatymo įsipareigojimų nustatymo taikant nulinį muito tarifą baltojo cukraus ekvivalentu išreikštiems produktams, kurie atitinka KN kodą 1701, taisyklės,
(2) Pritaikiusi AKR Protokolo 3 ir 7 straipsnius, Susitarimo su Indija 3 ir 7 straipsnius ir Reglamento (EB) Nr. 1159/2003 11 ir 12 straipsnius, Komisija nustatė pristatymo įsipareigojimus 2003-2004 metams, ypač atsižvelgdama į kiekvienai šaliai būdingus skirtumus tarp tokių pristatymo įsipareigojimų kiekio ir faktiškai importuotų kiekių per pastaruosius pristatymo laikotarpius,
PRIĖMĖ ŠĮ REGLAMENTĄ:
1 straipsnis
Importuojamų produktų, kilusių iš AKR Protokolą pasirašiusių šalių ir Indijos, pristatymo įsipareigojimai, susiję su baltojo cukraus ekvivalentu išreikštais produktais, kurie atitinka KN kodą 1701, nustatomi 2003-2004 metų pristatymo laikotarpiui kiekvienai susijusiai eksportuojančiai šaliai, kaip nurodyta pridėtame priede.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis Reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. kovo 10 d.